Ieslodzījuma vietu pārvaldes

iepirkuma

**"Cēsu audzināšanas iestādes nepilngadīgajiem Administratīvās ēkas visa 1.stāva pārbūve ar slēgto pagalmu projektēšanas un būvniecības darbi"**

**(iepirkuma identifikācijas numurs IeVP 2017/65)**

Piedāvājumu vērtēšanas protokols Nr. 2017/65/3

Rīgā 2017. gada 10.oktobrī

Ar Ieslodzījuma vietu pārvaldes (turpmāk – Pārvalde) priekšnieka 2017. gada 24. maija rīkojumu Nr.117 „Par iepirkumu komisijas izveidošanu” izveidotās iepirkumu komisijas (turpmāk – Iepirkumu komisija) iepirkuma "Cēsu audzināšanas iestādes nepilngadīgajiem Administratīvās ēkas visa 1.stāva pārbūve ar slēgto pagalmu projektēšanas un būvniecības darbi" (identifikācijas Nr. IeVP 2017/65) (turpmāk – Iepirkums) sēdē plkst. \_\_\_.\_\_\_, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece majore Tatjana Trocka

**Iepirkumu komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova

**Iepirkumu komisijas locekļi:**

Pārvaldes centrālā aparāta Apsardzes daļas galvenais inspektors majors Vadims Petruhins;

Pārvaldes centrālā aparāta Grāmatvedības daļas informācijas uzskaites galvenā speciāliste virsleitnante Jūlija Baranova;

Pārvaldes centrālā aparāta Nodrošinājumā daļas ugunsdrošības un civilās aizsardzības tehniķis Gints Bogdanovs.

Protokolē: Pārvaldes centrālā aparāta Iepirkumu un līgumu daļas vecākā referents Nauris Ozoliņš.

**Iepirkuma priekšmets un īss tā apraksts**:

"Cēsu audzināšanas iestādes nepilngadīgajiem Administratīvās ēkas visa 1.stāva pārbūve ar slēgto pagalmu projektēšanas un būvniecības darbi"

**Izvēles kritērijs:**

"Par pretendenta piedāvājuma izvēles kritēriju tiek noteikts piedāvājums ar viszemāko nosacīto līgumcenu, kas atbilst Nolikumā minētajām prasībām un Tehniskajai specifikācijai, ar visām izmaksām, iekļaujot nodokļus un izdevumus, bez pievienotās vērtības nodokļa"

**Sēdi vada:** Pārvaldes priekšnieka vietniece majore Tatjana Trocka.

**Sēdes gaita:**

T. Trocka nosauc piedāvājumu iesniegušos pretendentus:

|  |  |  |  |
| --- | --- | --- | --- |
| Pretendenta nosaukums un reģistrācijas Nr. | Pretendenta juridiskā  adrese | Pretendenta piedāvājuma saņemšanas datums un laiks | Piedāvājuma reģistrācijas Nr. |
| SIA "BD&C", reģ.Nr.40103329844 | Sudrabu Edžus iela 2-35, Jelgava,  LV-3001 | 2017. gada 1. septembrī,  plkst. 09:55 | 12816 |
| SIA "AKCEPTORS"  reģistrācijas Nr.44102019664 | Medņu iela 7, Valmiera, LV-4201 | 2017. gada 1. septembrī,  plkst. 10:10 | 12822 |

J.Baranova nosauc pretendenta finanšu piedāvājumus un apliecina, ka pretendenta finanšu piedāvājumā aritmētisku kļūdu nav, jo nav veikti nekādi aprēķini.

SIA "BD&C" finanšu piedāvājums:

|  |  |  |
| --- | --- | --- |
| **Iepirkuma priekšmets** | **Līgumcena\*, EUR (bez PVN) (piedāvājuma izvēles kritērijs)** | **Cena, EUR (ar PVN) (informācijai)** |
| Cēsu audzināšanas iestādes nepilngadīgajiem Administratīvās ēkas visa 1.stāva pārbūve ar slēgto pagalmu projektēšanas un būvniecības darbi | 75 783,31 | 91 697,81 |

SIA "AKCEPTORS" finanšu piedāvājums:

|  |  |  |
| --- | --- | --- |
| **Iepirkuma priekšmets** | **Līgumcena\*, EUR (bez PVN) (piedāvājuma izvēles kritērijs)** | **Cena, EUR (ar PVN) (informācijai)** |
| Cēsu audzināšanas iestādes nepilngadīgajiem Administratīvās ēkas visa 1.stāva pārbūve ar slēgto pagalmu projektēšanas un būvniecības darbi | 64 715,32 | 78 305, 54 |

M. Vekmanis informē par Iepirkuma nolikumā (turpmāk – Nolikums) noteiktajām pretendenta kvalifikācijas prasībām un iesniedzamajiem dokumentiem:

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | dokuments (licence, sertifikāts (sertifikātam ir jābūt spēkā esošam visā projektēšanas procesa laikā)), kas apliecina, ka pretendentam ir tiesības veikt projektēšanas pakalpojumus; |
| 4.1.2. | apliecinājums, ka pretendentam pakalpojuma sniegšanai ir nepieciešamās iekārtas un legāla (licencēta) programmatūra projektēšanai, kā arī pierādījumi, ka pretendentam ir licencētas datorprogrammas projekta izstrādei; |
| 4.1.3. | apliecinājums, ka pretendentam pēdējo trīs gadu laikā ir pieredze vismaz divu Iepirkuma priekšmetam atbilstošu projektu izstrādē. Par Iepirkuma priekšmetam atbilstošu līgumu tiks uzskatīts tāds līgums, kura ietvaros gada laikā ir izpildīts tāds projektēšanas pakalpojumu apjoms, kas nav mazāks par Tehniskajā specifikācijā norādīto. Objektiem, kuros attiecīgie darbi veikti, jābūt pabeigtiem un pieņemtiem ekspluatācijā; |
| 4.1.4. | atsauksmes no Nolikuma 4.1.3.apakšpunktā minēto pakalpojumu saņēmējiem. Atsauksmēs jābūt norādei vai līgums tika izpildīts noteiktajā termiņā un kvalitatīvi; |
| 4.1.5. | būvprojekta vadītājam ir spēkā esošs būvprakses sertifikāts, iesniedz sertifikāta apliecinātu kopiju; |
| 4.1.6. | atbildīgajam būvdarbu vadītājam ir spēkā esošs būvprakses sertifikāts, iesniedz sertifikāta apliecinātu kopiju; |
| 4.1.7. | apliecinājums, ka pretendentam ir nepieciešamā tehnika, aprīkojums, darbaspēks iepirkumā norādīto darbu veikšanai; |
| 4.1.8. | apliecinājums, kas atbilst Nolikuma 3. pielikumā norādītajam; |
| 4.1.9. | informācija par pretendenta piedāvātā būvspeciālista pieredzi, (prasībām, norādīt ne vairāk kā 2 līgumus); |
| 5.1. | Pretendentiem jāiesniedz Tehniskais piedāvājums, kurš noformēts saskaņā ar Nolikuma 1. pielikumu. |
| 5.2. | Tehniskajā piedāvājumā iekļaujams, ja tas ir nepieciešams atbilstoši normatīvajiem aktiem, būvprojekta izstrādes un īstenošanas laika grafiks kalendārajās nedēļās, norādot nepieciešamo laiku katram izpildījuma posmam, atbildīgo institūciju saskaņojumiem, dokumentācijas kārtošanai (piemēram, būvniecības iecere, būvatļauja u.c.), līguma izpildes laiks, ietverot visus posmus. |
| 5.3. | Apliecinājums, ka pielietotajiem materiāliem un veiktajiem darbiem tiek nodrošināta ne mazāk kā 2 (divu) gadu garantija. |
| 5.4. | Kopā ar tehnisko piedāvājumu pretendentam papildus jāiesniedz Darbu izpildes kalendārais grafiks. |

M. Vekmanis ziņo par pretendentu iesniegto piedāvājumu atbilstību Nolikuma kvalifikācijas prasībām.

|  |  |  |
| --- | --- | --- |
| Nolikuma apakšpunkta Nr. | SIA "BD&C" | SIA "AKCEPTORS" |
| 4.1.1. | Iesniegts/atbilst | Iesniegts/atbilst |
| 4.1.2. | Iesniegts/atbilst | Iesniegts/atbilst daļēji |
| 4.1.3. | Iesniegts/atbilst | Iesniegts/atbilst |
| 4.1.4. | Iesniegts/atbilst | Iesniegts/atbilst |
| 4.1.5. | Iesniegts/atbilst | Iesniegts/atbilst |
| 4.1.6. | Iesniegts/atbilst | Iesniegts/atbilst |
| 4.1.7. | Iesniegts/atbilst | Iesniegts/atbilst |
| 4.1.8. | Iesniegts/atbilst | Iesniegts/atbilst |
| 4.1.9. | Iesniegts/atbilst | Iesniegts/ atbilst |
| 5.1. | Nav nepieciešams | Nav nepieciešams |
| 5.2. | Iesniegts/atbilst | Iesniegts/atbilst |
| 5.3. | Iesniegts/atbilst | Iesniegts/atbilst |
| 5.4. | Iesniegts/atbilst | Iesniegts/atbilst |

Iepirkumu komisija norāda, ka Nolikuma 4.1.2. apakšpunktā noteikts, ka pretendentam ir jāiesniedz gan apliecinājums, gan pierādījumi, kas apliecina, ka projekta izstrādei pielietotas datorprogrammas ir licencētas. SIA "AKCEPTORS" ir iesniedzis apliecinājumus gan no arhitektes, gan no paša pretendenta SIA "AKCEPTORS", ka iesniegs dokumentus, licences kopijas pirms līguma noslēgšanas, ja tiks piešķirtas līguma slēgšanas tiesības. Iepirkumu komisijai nav pamata apšaubīt apliecinājumos pausto, tomēr Iepirkumu komisija norāda, ka SIA "AKCEPTORS" ir pienākums iesniegt minētos pierādījumus pēc iespējas ātrāk, bet ne vēlāk kā 5 (piecu) darbdienu laikā no lēmuma par līguma slēgšanas tiesību piešķiršanu pieņemšanas.

M. Vekmanis informē par Nolikumā noteiktajiem Tehniskās specifikācijas nosacījumiem un ziņo, ka pretendentu iesniegtie tehniskie piedāvājumi atbilst Nolikuma Tehniskās specifikācijas prasībām.

N. Gruzdova ziņo, ka pretendentu piedāvājumi ir pareizi noformēti un atbilst Nolikuma prasībām.

N. Gruzdova informē, ka, ņemot vērā, ka piedāvājuma izvēles kritērijs ir – viszemākā nosacītā līgumcena, kas atbilst Nolikumā minētajām prasībām un tehniskajai specifikācijai, ar visām izmaksām, iekļaujot nodokļus un izdevumus, bez PVN, līguma slēgšanas tiesības Iepirkumam piešķiramas SIA "AKCEPTORS", reģistrācijas Nr.4410201966, Medņu iela 7, Valmiera, LV-4201.

Atbilstoši Publisko iepirkumu likuma (turpmāk – Likuma) 9. panta trīspadsmitās daļas nosacījumiem pēc piedāvājumu iesniegšanas termiņa beigām iepirkuma komisija izvērtē iesniegtos piedāvājumus un izvēlas vienu vai vairākus piedāvājumus. Iepirkumu komisija par uzvarētāju iepirkumā atzīst pretendentu, kurš izraudzīts atbilstoši noteiktajām prasībām un kritērijiem un nav izslēdzams no dalības iepirkumā saskaņā ar Likuma 9. panta astoto daļu.

Atbilstoši Likuma 9. panta devītās daļas nosacījumiem pasūtītājs, izmantojot Ministru kabineta noteikto informācijas sistēmu – pārbauda un saņem informāciju par pretendentu.

Saskaņā ar E-izziņu sistēmas datubāzes saņemto informāciju pretendentam  
SIA "AKCEPTORS", reģistrācijas Nr.4410201966, Medņu iela 7, Valmiera, LV-4201:

– Iepirkuma piedāvājuma iesniegšanas termiņa pēdējā dienā (t.i. 2017.gada 1. septembrī) ir nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro;

– lēmuma par iespējamu iepirkuma līguma slēgšanas tiesību piešķiršanu pieņemšanas dienā ir nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro;

– nav pārkāpumu un noziedzīgo nodarījumu;

– nav pasludināts maksātnespējas process, nav apturēta saimnieciskā darbība, nav likvidācijas.

Likuma 9.panta astotās daļas 2.punkts, nosaka, ka SIA "AKCEPTORS" būtu jāizslēdz no dalības iepirkumā, bet vadoties pēc Likuma 9.panta desmitās daļas 2.punktam Iepirkumu komisijai ir jāinformē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam piedāvājumu iesniegšanas termiņa pēdējā dienā un arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro.

Iepirkumu komisijai jānosaka termiņu 10 kalendāra dienas pēc informācijas nosūtīšanas dienas, lai pretendents iesniegtu apliecinājums, ka pretendentam piedāvājumu iesniegšanas termiņa pēdējā dienā un dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro.

Iepirkumu komisija vērš uzmanību uz to, ka pretendentam, lai apliecinātu, ka tam nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 euro iesniedz kādu no Likumā 9.panta vienpadsmitajā daļā minētajiem dokumentiem:

*1) attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;*

*2) pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;*

*3) līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, — kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesību.*

**Iepirkumu komisijas lēmums:**

1. Pieprasīt no pretendenta SIA "AKCEPTORS", reģistrācijas Nr.4410201966 papildus informāciju – apliecinājums, ka pretendentam piedāvājumu iesniegšanas termiņa pēdējā dienā un dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro.
2. Papildus informācija ir jāiesniedz ne vēlā kā līdz **2017.gada 23. oktorbim, plkst. 15.00.**
3. Turpināt piedāvājumu vērtēšanu pēc papildus pieprasītās informācijas saņemšanas.

Piedāvājumu vērtēšanas sēde tiek slēgta plkst. 9.50.

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: N. Gruzdova

Iepirkumu komisijas locekļi: M. Vekmanis

J.Baranova

V.Petruhins

G. Bogdanovs

Protokolētājs: N.Ozoliņš